**Referat FAU 27/9-23**

**Sted: Mosby Oppvekstsenter**

Til stede: Rachel Berglund (1. trinn) Stein Olaf Breivik Skomsø (2. trinn), Audhild Aardal Aurebekk (3. trinn), Tonje Eik Fredriksen (4. trinn), Susanne Møllen (vara 6. trinn) og Susanne Oprann (fra barnehagen sammen med representant for 1. trinn).

Forfall: Julie Maria Ofstad (5. trinn) og Gry Helen Haugland (7. trinn).

Bestemt at barnehagen ikke skulle være til stede.

Susanne Møllen er referent.

**Sak 1:** **Referat forrige FAU-møte.**

 Alle godkjente referat fra forrige møte.

**Sak 2: Foreldremøte sammen med barna.**

 Rektor, Karen Stenslund, har formildet et ønske om foreldremøter med barna til stede. Hun ønsker å vite hvordan FAU stiller seg til dette.

 FAU har ulike argumenter for og imot:

* Enkel inngangsport for foreldre til å møte opp på foreldremøter
* Fint å være sammen felles først, og deretter dele voksne og barn
* Foreldre ønsker en arena hvor de kan snakke fritt uten barna
* Kan vi finne andre arenaer der rektor og lærere kan møte både foreldre og barn. Årstidssamlinger for eksempel
* Skal det være for alle trinn, eller bare for mellomtrinnet
* Hva mener lærerne om dette forslaget
* Aktuelt å forsøke det en gang for å se om det fungerer

Audhild tar videre til SU og Karen at FAU har argumenter både for og imot.

**Sak 3: FAU være mer synlig på Mosby oppvekstsenter sin hjemmeside.**

 -Ønske om å ha egen fane på hjemmesiden

 -Vise hva FAU driver med

 -Det skal være attraktivt å bli med som foreldrerepresentant

 -Se på andre skolers hjemmeside, hvordan FAU er tilgjengelig

 Audhild tar dette videre med SU og Karen.

**Sak 4: Erfaringer med foreldrenettverk.**

Alle klassene har hatt utenom 2. klasse. Gode erfaringer i stor grad. Diskusjon om når man bør arrangere disse møtene; etter et foreldremøte eller ha et eget møte en annen dag. Ulike erfaringer og argumenter. Ønskelig at klassene arrangerer dette 4 ganger i året.

**Agenda til neste FAU:**

--Trafikksikkerhet på Rema. Mange barn går på butikken etter skolen og på ettermiddagen når det er mye trafikk.

-Fravær på skolen ved tilløp til sykdom og sykdom. Skal man være hjemme for å unngå at andre blir smittet?

-Barnehagen ta opp saker om svartsurbær og demokratisk valg av foreldrekontakter i barnehagen.